
	Dato: [Brevdato]
	Sagsnr.: [Sagsnr.]
Afgørelse om udskrivning (opbrugte prøveforsøg)
Aalborg Universitet (herefter AAU) har nu truffet afgørelse om, at du udskrives af universitetet, da du har opbrugt dine prøveforsøg i XX.
Du opfylder derfor ikke længere betingelserne for at være indskrevet som studerende på AAU.
Du udskrives derfor af universitetet pr. [dato].
Du bedes være opmærksom på:
· At du ikke længere har adgang til AAU’s IT-systemer, herunder studentermail, Moodle og STADS-selvbetjening, 3 måneder efter udskrivningsdatoen
· At der automatisk bliver givet besked til SU-systemet om din udskrivning, hvorefter din SU vil blive stoppet (hvis du modtager SU)

På de næste sider kan du læse mere om begrundelsen og reglerne for afgørelsen samt klagevejledning.
Har du spørgsmål, er du velkommen til at kontakte mig.

Med venlig hilsen

Navn
Titel


Begrundelse for afgørelsen
AAU kan konstatere, at du har opbrugt dine prøveforsøg i følgende moduler:
· XX

Det følger af eksamensbekendtgørelsens § 4, stk. 2, at den studerende har tre forsøg til at bestå en eksamen eller prøve. Universitetet kan dispensere, hvis der foreligger usædvanlige forhold, jf. stk. 4. Det følger videre af adgangsbekendtgørelsens § XX, at universitetet bringer indskrivningen til ophør for studerende, der er afskåret fra at fortsætte uddannelsen, fordi den pågældende har opbrugt sine prøveforsøg.

Du har haft mulighed for at afgive dine bemærkninger, herunder gøre opmærksom på faktiske eller retlige forhold, der efter din opfattelse har betydning for sagen. Du har også haft mulighed for at søge om dispensation. AAU henviser i den forbindelse til den partshøringsskrivelse, som du modtog den [dato] med høringsfrist den [dato].

Hvis den studerende ikke har sendt bemærkninger eller en dispensationsansøgning:
AAU har ikke modtaget bemærkninger og/eller en dispensationsansøgning fra dig inden fristens udløb, og AAU lægger derfor til grund, at du har opbrugt dine prøveforsøg i XX.

Du opfylder derfor ikke længere betingelserne for at være indskrevet som studerende på AAU, hvorfor AAU bringer din indskrivning til ophør pr. [dato].

Hvis den studerende har sendt bemærkninger:
AAU har modtaget dine bemærkninger til sagen den [dato]. Det fremgår af bemærkningerne, at [angiv den studerendes bemærkninger].

AAU har gennemgået bemærkningerne, men vurderer ikke, at de kan medføre et andet resultat. Det skyldes, at [begrund, hvorfor hvert enkelt forhold ikke kan medføre et andet resultat og inddrag AAU’s praksis].

På baggrund af ovenstående er det fortsat AAU’s vurdering, at du ikke længere opfylder betingelserne for at være indskrevet som studerende på AAU, hvorfor AAU bringer din indskrivning til ophør pr. [dato].

Hvis den studerende har fået afslag på dispensation:
Du har søgt Studienævn for XX om dispensation til yderligere prøveforsøg i modulerne XX. Studienævnet meddelte dig afslag på dispensation den XX.

Da du har fået afslag på dispensation til yderligere prøveforsøg, opfylder du ikke betingelserne for at være indskrevet som studerende på AAU, hvorfor AAU bringer din indskrivning til ophør pr. [dato - 14 dage efter afslag].  


Klagevejledning

Denne afgørelse kan indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, mangelfuld høring, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser. 
Klagen skal indgives til Universitetet på e-mail: sl-klager@adm.aau.dk senest to uger fra den dag, du er meddelt afgørelsen. Universitetet afgiver en udtalelse, som du får lejlighed til at kommentere inden for en frist af mindst en uge. Klagen sendes herefter til Styrelsen vedlagt udtalelsen og dine eventuelle kommentarer.
Du kan finde en vejledning til, hvad en klage bør indeholde, på følgende link: https://www.studerende.aau.dk/studie-trivselsvejledning/regler/klagevejledning/   


Retsgrundlag
AAU har afgjort sagen efter følgende regler. Der er uddrag af reglerne til sidst i afgørelsen:

· § 4 i bekendtgørelse nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen). Kan findes her.

· § 55, nr. 3, i bekendtgørelse nr. 288 af 17. februar 2026 om adgang til universitetsuddannelser tilrettelagt på heltid og erhvervskandidatuddannelser (universitetsadgangsbekendtgørelsen). Kan findes her.

· § 39, nr. 3, i bekendtgørelse nr. 310 af 18. februar 2026 om adgang til professions- og erhvervsrettede videregående uddannelser tilrettelagt på heltid (adgangsbekendtgørelsen). Kan findes her.


Uddrag af reglerne
Bekendtgørelse nr. 1121 af 19. september 2025 om eksamener og prøver ved universitetsuddannelser (eksamensbekendtgørelsen)
§ 4. En bestået eksamen eller prøve kan ikke tages om.
Stk. 2. Den studerende har tre forsøg til at bestå en eksamen eller prøve, jf. dog § 28, stk. 2, 3. pkt., og § 29, stk. 2, 3. pkt.
Stk. 3. Den studerende har brugt et forsøg, hvis pågældende ikke opfylder eventuelt fastsatte eksamensforudsætninger.
Stk. 4. Universitetet kan dispensere fra stk. 2 og 3 med henblik på yderligere forsøg, hvis der foreligger usædvanlige forhold. Spørgsmålet om studieegnethed kan ikke indgå i vurderingen.

Bekendtgørelse nr. 288 af 17. februar 2026 om adgang til universitetsuddannelser tilrettelagt på heltid og erhvervskandidatuddannelser (universitetsadgangsbekendtgørelsen)

§ 55. Universitetet bringer indskrivningen til ophør for studerende, der
1) har gennemført uddannelsen,
2) er afskåret fra at fortsætte uddannelsen, fordi den pågældende ikke har bestået studiestartsprøven,
3) er afskåret fra at gennemføre uddannelsen, fordi den pågældende har opbrugt sine prøveforsøg,
4) er afskåret fra at fortsætte uddannelsen, fordi den pågældende ikke har deltaget i eller ikke har bestået førsteårsprøven,
5) er afskåret fra at fortsætte uddannelsen, fordi den pågældende ikke har opfyldt et studieaktivitetskrav,
6) er afskåret fra at fortsætte uddannelsen som følge af uddannelsens regler,
7) er afskåret fra at fortsætte erhvervskandidatuddannelsen som følge af manglende opfyldelse af beskæftigelseskravet,
8) ikke har lovligt ophold i Danmark, eller
9) er varigt bortvist fra universitetet.

Stk. 2. Den studerende kan endvidere anmode universitetet om at blive udskrevet af uddannelsen.


Bekendtgørelse nr. 310 af 18.  februar 2026 om adgang til professions- og erhvervsrettede videregående uddannelser tilrettelagt på heltid (adgangsbekendtgørelsen)
§ 39. Uddannelsesinstitutionen bringer indskrivningen til ophør for studerende, der
1) har gennemført uddannelsen,
2) er afskåret fra at fortsætte uddannelsen, fordi den pågældende ikke har bestået studiestartsprøven,
3) er afskåret fra at gennemføre uddannelsen, fordi den pågældende har opbrugt sine eksamensforsøg,
4) er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven,
5) er afskåret fra at fortsætte uddannelsen, fordi den pågældende ikke har opfyldt et studieaktivitetskrav,
6) er afskåret fra at fortsætte uddannelsen som følge af uddannelsens regler (eksempelvis reglen om maksimal studietid),
7) ikke har lovligt ophold i Danmark, eller
8) er varigt bortvist fra institutionen.
Stk. 2. Den studerende kan endvidere anmode institutionen om at blive udskrevet af uddannelsen.

